Snaakse stories – Positief
Positief	Plot Stories, Snaakse stories	12 Kommentaar Februarie 19, 2020 Februarie 19, 2020 1 Minute
Hester se skrywe laat my terugdink aan lank lank gelede. Ons het toe nog die karavaan gehad en die kinders was klein. Nogal gereeld het ons na Voetplaatpark gegaan met vakansie. Die park is lekker beskut met bome, so die wind waai jou nie weg nie, terwyl jy steeds die see kan hoor. Mens het ook die keuse om te kamp en ablusie-geriewe te deel, of om jou eie kombuisie en badkamer te hê, heerlik gerieflik wanneer jy in die nag moet opstaan.
In elk geval, lank lank gelede, toe ek nog ok-erig gelyk het in 'n bikini, was ons saam met vriende by Voetplaatpark. Op die eeerste dag daar, het ons vinnig afgepak en afgesak op die see. Daar gekom, was daar maar min mense in die onstuimige golwe, maar soos Valies maak, het ek en my vriendin besluit, vandag gaan ons swem, come hell or high water(letterlik).
Ons was skaars in die water, toe ons besef waarom so min mense swem. Die branders het ons onderstebo en agterstevoor geslaan. Naderhand het ons nie meer geweet watter kant bo of onder is nie. Die bikini toppies en die broekies is menigmaal vervaard opgetrek. uitasem val ons op ons handoeke neer en staar, soos die res van die mense op die strandn wrewelrig na die see.
'n Ouerige omie kom verbygestap en stop voor ons twee wat soos natgereënde hoenertjies op die strand sit. Eers dog ons hy wil net 'n praatjie maak, maar sy woorde: "Baie dankie juffroutjies, julle tweetjies het my vakansie gemaak, met julle skouspel daar in die brandertjies" Hy stap verder en ons hoendergesiggies is bloedrooi gebloos.
Positief	Snaakse stories	18 Kommentaar Februarie 10, 2020 Februarie 10, 2020 1 Minute
Positief	Snaakse stories	19 Kommentaar Januarie 16, 2020 Januarie 29, 2020 2 Minutes
Positief	Plot Stories, Snaakse stories	11 Kommentaar Januarie 8, 2020 Januarie 29, 2020 3 Minutes
Ok maar lekker…….
…..stupid, soos ouboet van Orkney-snork-nie, sal sê.
8 Jare het ek langs hulle gebly en laas naweek het ek hulle vir die eerste keer ontmoet, nadat ek uit getrek het. Ek dink dit het begin by die vorige eienaars wat vir my gesê het die ou omie loer altyd oor die muur, veral wanneer hulle by die swembad lê. Meer nog wanneer die vriendinne daar lê en sonbrand (soms sonder 'n bo-stuk). Dit het ook nie gehelp dat die omie elke nou en dan vir die X 'n sms gestuur het om te vra dat die musiek sagter gesit word nie.
Ons het seker net so jaar daar gebly toe ons vir B vra om na die huis te kyk, hy is maar 'n stouter en het natuurlik besluit om vuurwerke te koop en dit te laat afgaan reg langs die omie se muur. Die oom het op die klip geklim om te kyk wat aangaan en die muur tussen ons, het inmekaar getuimel. Toe ons, na 2 weke terugkom by die huis, was die muur herbou en ek het nog steeds nie die buurman ontmoet nie.
Toe my dogter 21 word, het sy besluit om by die huis 'n partytjie te hou. Dit was dieselfde aand as Skouspel, so ons sou nie daar wees nie. Toevallig het ons besluit om maar eerder terug te ry huis toe, na die konsert. Toe ons daar aankom, so 3 uur in die oggend, was daar steeds mense daar, almal onbekendes wat ons hele onthaal-area vol sit. Ons hoor toe die storie: Die buurman het die polisie gebel oor die laatnag-rumoer en het sommer saam met hulle gestap na ons hek toe, hyself bewapen met 'n krieket-kolf. Toe een van my dogter se vriende uitgaan om die hek oop te maak, kom hy agter dat hy die polisie-man ken. Polisie is ook nie links nie en dreig die buurman dat hulle hòm gaan arresteer omdat hy 'n wapen(krieket-kolf) het. Buurman stap toe maar huis toe, terwyl die polisiemanne verder saam met die jongklomp kuier.
Op 'n ander geleentheid het ons gebraai in ons nuut-geboude boma. Boma was reg langs die skeidings-muur en net skuins voor buurman se kombuis. Dit was skaars agt-uur, toe ek al die mense die huis sien binne-storm. Buurman het genoeg gehad van die alewige lawaai en het peper-sproei oor die muur gespuit. Die een meisie wou sommer net daar die polisie bel vir die oom.
So eintlik is dit nie snaaks dat ek hulle nooit ontmoet het nie, maar die onlangse reën het ander planne vir ons gehad. Die muur wat die oom herbou het in 2011, het heeltemal omgeval en die versekering weier om te betaal, so ons moet self 'n plan maak. Wat beteken dat ons saam sal moet werk. Laas naweek het ons mekaar sommer so by die ingevalle muur ontmoet. Tussen ons, het ons kwotasies gekry en die muur behoort teen die naweek weer te staan. Regtig oulike mense, die oom en die tannie. Hopelik bly die muur staan en die "muur" tussen ons is vir altyd afgebreek.
Positief	Snaakse stories	7 Kommentaar November 26, 2019 Januarie 29, 2020 2 Minutes
Positief	Snaakse stories	11 Kommentaar Mei 10, 2019 Januarie 29, 2020 4 Minutes
Positief	Hart Stories, Plot Stories, Snaakse stories	18 Kommentaar April 9, 2019 Januarie 29, 2020 2 Minutes
Positief	Snaakse stories, Sommer net stories	10 Kommentaar Maart 15, 2019 Januarie 29, 2020 1 Minute
Positief	Snaakse stories	14 Kommentaar Januarie 30, 2019 Januarie 29, 2020 1 Minute
Una skryf van haar dam en dit laat my dink aan 'n storie (sien hoe inspirer ons mekaar op die blogs?)
Ek het al voorheen vertel dat ek 10 was toe my pa en ma geskei is. My pa het binne 'n jaar met iemand anders getrou en alhoewel hy 'n moeilike man was, was sy 'n borrelende person en werklik net altyd goed vir ons. In elk geval, my stiefma het 'n groot voorliefde vir witwyn gehad. Ons klomp (ons 3 kinders en haar 2) het gereeld vakansies saam met hulle by my pa se Vaalrivier huis gekuier. Daar was maar nie veel om te doen nie, so visvang en swem in die rivier was op warm dae die aangewese ding om die tyd te verdryf. Ek onthou goed dat ons altyd so luilekker met die lilo's rivier-af gedryf het en dan omtrent moes arms swaai om weer terug te roei. My pa het ook so bruin baster hond gehad, Floppie was sy naam. Hy het ons gereeld prober "red" en dan die lilo lekker geskeur.
In elk geval, tannie L was nie die maerste nie en wanneer haar sussie kom kuier het (wat ook effe gewigtig was), het die wyne eers lekker geloop. Hulle besluit om op die rivier, met die kano uit te vaar, altwee klim in, met 'n glas wyn in die hand. Hulle skuif reg en die bootjie skep so bietjie water. Die spaan word aangegee en die boot skep nog so bietjie. Twee meter van die kant af hoor ons duidelik die glug glug en daar sink die kano. Die gepermde hare van daai tyd kroes onmiddelik, die sonbrille is verlore, maar die hande met die wyn in, het nie eers nat geword nie.